চেংদু জে-২০
চেংদু জে-২০ একটি পঞ্চম প্রজন্মের যুদ্ধ বিমান। এটি চীনের  চেংদু এরোস্পেস কর্পোরেশন ,  পিপলস লিবারেশন আর্মি এয়ার ফোর্স (PLAAF) এর জন্য নক্শা করেছে। এটি দুই জেট বিশিষ্ট এবং রাডারকে ধোঁকা দিতে সক্ষম। ২০১১ সালের ১১ জানুয়ারি এটি তার প্রথম উড্ডয়ন সম্পন্ন করে। চীনের রাষ্ট্রীয় গণমাধ্যমের তথ্য অনুযায়ী ২০১৭ সালের মার্চ মাসে এটি প্রাথমিক কর্মক্ষম পর্যায়ে প্রবেশ করে। জে-২০ ১৯৯০ এর দশকের J-XX প্রোগ্রমেরই অংশ। এটিকে এয়ার সুপিরিওরিটি ফাইটার হিসেবে নকশা করা হয়েছে। ২০১৭ সালের সেপ্টেম্বর মাসে এটি  পিপলস লিবারেশন আর্মি এয়ার ফোর্সে যুক্ত হয় পৃথিবীর ৩য় কর্মক্ষম পঞ্চম প্রজন্মের যুদ্ধ বিমান হিসেবে। তবে এটি এশিয়ার প্রথম পঞ্চম প্রজন্মের যুদ্ধ বিমান।